**Әлеуметтік жобаны және (немесе) әлеуметтік бағдарламаны**

**іске асыру қорытындылары бойынша қорытынды есеп**

**Әлеуметтік жобаның атауы:** Мемлекеттік органдардың БАҚ өкілдерімен өзара іс-қимылы

**1. Сандық көрсеткіштерді келтіре отырып, әлеуметтік жобаның, әлеуметтік бағдарламаның барлық іс-шаралары бойынша жалпы ақпарат (іс-шараның күні, орны, тақырыбы мен нысаны, қатысушылар саны, жоспарланған іс-шаралардың орындалуының толықтығы):**

**1 міндет. Аймақтағы БАҚ өкілдері мен баспасөз хатшыларына арналған тағылымдама ұйымдастыру.**

Өңірдегі БАҚ өкілдері мен баспасөз хатшыларының арасында Республикалық медиа орталықта тағылымдамадан өту жөнінде кешенді ақпараттық жұмыстары ұйымдастырылды. Сонымен үміткерлерді тіркеу үшін сайыстың талаптары бекітілді. Оны қоғам белсенділерінің, мемлекеттік органдардың, БАҚ саласының кәсіби әрі беделді өкілдерінің қатысуымен конкурстық комиссия құрамы жасақтады. Олар өз кезегінде өтінім жолдағандар арасынан үздіктерді анықтады. Жобалық топ еліміздегі ірі медиа орталықтарында, атап айтқанда «Қазақстан» ұлттық телеарнасында, «Хабар24» телеарнасында, «Егемен Қазақстан» жалпыұлттық газетінде, ҚР Үкімет үйі баспасөз орталығында (Астана қаласында) бес күндік сапар ұйымдастырылды.

**Жобаның жүзеге асқан уақыты:** қараша айы 2023 жыл.

**Қатысушылар саны:** 10 БАҚ қызметкері

**Жоба жүзеге асқан аймақ:** Астана қаласы.

Бұл биылғы гранттың инновациялық бағдарламасы. Өйткені, осыған дейін Маңғыстау облысындағы БАҚ қызметкерлері «Республикалық медиа орталықта» 5 күндік тағылымдамдан өтпеген. Мұндай ауқымды іс-шара ұйымдастырылмаған болатын. Осы жылы жаз мезгілінде жергілікті БАҚ қызметкерлеріне «байқау» жариялаған болатынбыз. «Еліміздегі БАҚ-тың рөлі мен мәртебесі» тақырыбында эссе жазу міндеттелді. Осылайша 10 үздік эссе авторын Елордаға медиа орталыққа апаруды жоспарладық. Үміткерлерге бастапқыда екі апта уақыт берілді. Содан соң, байқаудың іріктеу уақыты ұзартылды. Бұл туралы ресми инстаграм парақшамызда хабарланды. Өкінішке қарай, 20-ға жуық өтінім түсті. Алайда, оның кейбірі ережеге сәйкес болмауына байланысты комиссия қарауына жіберілмеді. Небәрі 12 өтінім арнайы құрылған комиссия қарауына ұсынылды. Комиссия құрамында тәжірибелі ардагер журналистер, мемлекеттік орган басшылары, БАҚ қызметкерлері болды. 1-10ға дейінгі аралықта бағалау нұсқасымен комиссия өкілдері өз таңдауларын жасады. Айта кету керек, жазылған өтінім комиссия мүшелеріне жеке деректері көрсетілмеген нұсқада ұсынылды. Нәтижесінде 10 үздік эссе авторы анықталды. Олар: Еркін Мырзағали, Гүлсім Ербөлекова, Жайна Молдағали, Құралай Ізбасарова, Нұргүл Алясова, Замира Пулатова, Жансая Оразбай, Еркін Жаңғабыл, Гүлжан Нұржан және Нұрдана Сайынова. Олардың бірі облыстық телеарнада, бірі аудандық газетте, енді бірі қалалық радиода қызмет атқарады. Жеңімпаздар есімі анықталған соң кездесу ұйымдастырылды. Таылымдамаға қатысушылардың қалауын біліп, Республикалық медиа орталықтарға хат жолданды. Нәтижесінде: «Қазақстан» ұлттық телеарнасына – Гүлжан Нұржан мен Нұрдана Сайынова, «Хабар24» телеарнасына – Замира Пулатова, Жансая Оразбай және Нұргүл Алясова, «Хабар24» телеарнасына «спорт бөліміне» - Еркін Жаңғабыл, «Егемен Қазақстан» жалпыұлттық газетіне – Жайна Молдағали мен Гүлсім Ербөлекова, «Қазақ радиолары» ЖШС – Еркін Мырзағали, «ҚР Үкімет үйі баспасөз орталығына» - Құралай Ізбасарова шақырту алды. Осылайша жергілікті мамандар Республикалық ірі медиа орталықта тағылымдамадан өтуге мүмкіндік алды. Қараша айында маңғыстаулық БАҚ қызметкерлері іс-сапарға аттанды. 20-24 қараша аралығында жоғарыда аталған азаматтар бекітілген ұйымда 5 күндік тағылымдамадан өтті. Мәселен, Еркін Мырзағали «Қазақ радоисының» құрамындағы Шалқар, Астана, Қазақ және радио классик қызметімен танысты. 20-30 жылдық тәжірибесі бар мамандармен бірлесіп эфир жүргізді. Сондай-ақ, өзінің «Жолбаян ПЛЮС» әуе толқыныдағы жұмысымен көрсетіп, кем-кетіктерін түзетуге тәжірибе алмасуға мүмкіндік алды. Білікті мамандардан дәріс алды. Ал облыстық «қоғамдық коммуникациялар орталығында» қызмет ететін Гүлжан Нұржан «Қазақстан» ұлттық телеарнасының жаңалықтар бөлімінде тағылымдамадан өтті. Нұрдана Сайынова өз кезегінде «Қазақстан» ұлттық арнасындағы «Таңшолпан» бағдарламасына барды. Әріптестерімен бірлесе таңғы 05:00де жинақталып, «ҚазМедиа» орталығына барды. Сөйтіп, тікелей эфирде өтетін таңғы бағдарламаның қызығы мен шыжығын көрді. Жайна Молдағали мен Гүлсім Ербөлекова газеттің тыныс-тіршілігімен танысты. Жалпыұлттық басылымға жарияланатын ақпаратпен танысты. Сондай-ақ, сұхбат алып газетке мақала жариялады. Қатысушылардың ішінде ең қатал орталыққа тап болған Құралай деуге болады. Өйткені, Үкімет үйіндегі жиындардың орны бөлек. Жергілікті маман баспасөз өкілі ретінде үкімет отырысына, парламент жиналысына қатысты. Министрлермен жүздесіп ақпаратын жариялады. Замира Пулатова, Нұргүл Алясова және Жансая Оразбай тағылымдаманы республикалық «Хабар24» телеарнасының «Жаңалықтар бөлімінде» өткізді. Түсірілмге шығып, сұхбат жазып, тақырыптар ұсынып ақпараттың қазанында біте қайнады. Соңғы қатысушы Еркін Жаңғабыл. Бастапқыда «ҚазСпорт» телеарнасын таңдаған болатын. Алайда, сапар уақыты «Словения – Қазақстан» матчына тура келді. Осыған байланысты Еркін тағылымдамасын «Хабар24» телеарнасындағы «спорт бөлімінде» жалғастырды. Спорт жанашыры Елордадағы спорт туралы материалдар жасады. Эфирге өткізді. Осылайша Маңғыстаудан арнайы келген 10 маман 5 күндік тағылымдамасын сәтті өткізді. Әр маман біліктілігін арттырып, кәсібилігін шыңдағаны анық.

Сонымен қатар, тағылымдама аясында жергілікті мамандар ҚР Президенті телерадиокешенін аралады. Оның құрамына кіретін "Жібек жолы" телеарнасы, "ҚазИнформ" халықаралық ақпарат агенттігі мен "деректі кино орталығы» жұмысымен танысты. «ҚазИнформ» халықаралық ақпарат агенттігі атқарушы директордың орынбасары Нағашыбай Алдан тағылымдамаға барған тілшілерге «шеберлік сағатын» өткізді. Бұдан бөлек, маңғыстаулық мамандар «Қазақстан» ұлттық телеарнасы қызметімен танысты. Соның ішінде жаңартылған «Жаңалықтар» студиясына барып, бас режиссер, дикторлармен сұхбат құрды. Ал шара соңында білікті маман Нұрбек Бекбау тағылымдама қатысушыларына арнайы «шеберлік сағатын» өткізді. Бұл да өңір мамандарының жан-жақты жетілуіне ықпал етті. Тағылымдамадан тыс уақытты да тиімді өткізуге тырыстық. Аптаның сәрсенбі күні қатысушылармен бірлесіп интеллектуалды сайысқа бардық. Елордалықтар жақсы көретін «Тез тап» зияткерлік сайысына екі команда болып қатыстық. Алғашқысы – «Жағымды жаңалық», екіншісі – «Не хабар, Астана?». Сайыстың қорытындысы бойынша «Не хабар, Астана» командасы ашық лиганың чемпионы атанды. Бұл да жергілікті мамандардың жан-жақтылығын бір дәлелдеді.

Сілтемесі: <https://www.instagram.com/p/Cz4O9WbsY8D/?igshid=ZWI2YzEzYmMxYg%3D%3D&img_index=1>

<https://www.instagram.com/p/Cz4RsAVML1M/?igshid=ZWI2YzEzYmMxYg%3D%3D&img_index=1>

<https://www.instagram.com/p/C0H5Ws4MYCV/?igshid=ZWI2YzEzYmMxYg%3D%3D&img_index=1>

**2 міндет.** **Өңірлік БАҚ қызметкерлері мен мемлекеттік мекемелердің баспасөз хатшылары үшін оқыту шараларын ұйымдастыру.**

Облыстағы БАҚ қызметкерлері мен мемлекеттік мекемелердің баспасөз хатшыларына шеберлік шыңдау, біліктілікті арттыру бағытында семинар-оқыту ұйымдастырылды. Республикаға танымал медиа тұлғалар жергілікті мамандарға сапалы контент жасау, ақпаратты жылдам өңдеу, дағдарыс жағдайлардан дереу шығу, көрермен қызығушылығын ояту дағдыларын меңгеру бойынша жұмыстар ұйымдастырып, өз тәжірибелерімен бөлісті.

**Жобаның жүзеге асқан уақыты:** шілде – тамыз айы 2023 жыл.

**Қатысушылар саны:** Үш күнде 90 адам

**Жоба жүзеге асқан аймақ:** Ақтау қаласы, 6 ш/а «Жастар ресурстық орталығы».

Маңғыстау облысындағы БАҚ қызметкерлері мен баспасөз хатшыларының біліктілігін арттыру бағыты бойынша Республикаға танымал, тәжірибелі 4 спикер шақыртылды. Семинар-тренингтің жалпы мақсаттары: журналистер мен баспасөз қызметкерлеріне, СММ-мамандарға әлеуметтік желілерге контент әзірлеп, ресми парақшалар жүргізетін мамандарға даудың кез келген формасындағы коммуникация дағдыларына; қатысушыларға дау кезінде жағдайды ушықтырмауға қажетті, сонымен бірге, дауды зорлық-зомбылықсыз жолмен жоюға, интернет-платформалар мен әлеуметтік желі қолдана отырып, дауды шешуге қажетті білім беруге бағытталған.

**Асқар Ақтілеу -** Журналист, Медиа-Тренер, «Тілші» жобасының авторы әрі жетекшісі. **Асқар Ақтілеу -** Журналист, Медиа-Тренер, «Тілші» жобасының авторы әрі жетекшісі. **Айнұр Қосқина –** Медиа-тренер, Журналист, Продюсер, «QOSlive» жобасының авторы. **Гүлмира Біржанова -** Ұлттық және халықаралық медиа-құқық саласы бойынша сарапшы, «Құқықтық медиа орталығы» ҚҚ заңгері және бірлескен құрылтайшысы. **Диана Окремова –** Журналист, медиа-тренер, «Құқықтық медиа орталығы» ҚҚ президенті.

Семинар-тренингтың 1 күні. Тренерлер: Айнұр Қоскина, Гүлмира Біржанова.

Қатысушылармен қызықты ойын ойнап, «жалған» ақпаратты табуға тырысты. Сондай-ақ, келесі тақырыптар бойынша білімдерімен бөлісті.

1. Дауларды басқару және трансформациялау стратегиясы.
2. Даулар табиғаты. Адамдар оған қалай жұмылдырылады.
3. Дауларды шешуге қатысты құқықтық кеңестер.
4. БАҚ-та сурет жариялау және жеке өмір.
5. Кейстер талқылау.

Семинар-тренингтың 2-күні. Тренерлер: Айнұр Қоскина, Асқар Ақтілеу

Екінші күнге арналған бағдарламаға сай қатысушылар теориялық білім алып, қосымша практикалық тапсырмалар орындады. Жалпы сабақ барысында келесі тақырыптар қамтылды:

1. Мобилография және мобильді журналистик**а**;
2. Смартфонның көмегімен контент жасау мүмкіндіктері;
3. Контент өндірісі. Видео түсіру және монтаждау дайындық. Тәжірибелік жұмыс.
4. Контентті әлеуметтік желіге бейімдеу және аудитория жұмылдыру.
5. Әлеуметтік желі – мақсатты топтармен байланыс орнату алаңы ретінде. Қатысушылар мен олардың ұйымдарының әлеуметтік желілердегі аккаунттарына анализ жасау;
6. Журналистер: Сараптама материалдарын бағалау критерийлері.
7. Баспасөз қызметкерлері: Баспасөз релизі және ақпарат – бұл не?
8. Ақпаратты қалай дұрыс жеткізу керек.
9. Баспасөз релиздерінің базалық қағидаларын түсіндіру.

Семинар-тренингтың 3-күні. Тренерлер: Диана Окремова, Гүлмира Біржанова, Айнұр Қосқина.

Семинардың қорытынды күні де өте қызықты өтті. Әсіресе спикерлер заңдылық тақырыбына жіті тоқтап, қатысушыларға бүгінгі орын алып жатқан өзгерістер туралы баяндады.

Жиын барысында келесі тақырыптар толық қамтылды:

1. Ақпаратқа қол жеткізу: құралдары, ұлттық процедуралар, ақпарат категориялары, халықаралық стандарттар.
2. Дербес мәліметтер және жеке өмірді қорғау, қоғамдық мүдде.
3. Фото және видео мысалдар талқылау.
4. Интернет: әлеуметтік желіде өзін ұстау ережелері. Авторлық құқық.
5. Заңнамадағы жаңашылдық: «Онлайн-платформалар мен онлайн-жарнама туралы» Заң
6. Баспасөз конференциясына дайындық
7. Оқу баспасөз конференциясын өткізу;

Сілтемесі: [*https://mangystaumedia.kz/kk/zhanalyktar/mangystau-zhanalyktary/aktauda\_zhurnalister\_men\_baspasoz\_hatshilari\_seminarga\_katisti*](https://mangystaumedia.kz/kk/zhanalyktar/mangystau-zhanalyktary/aktauda_zhurnalister_men_baspasoz_hatshilari_seminarga_katisti)

[*https://youtu.be/ALOx6Tkwx40?si=VPDJomPGlOmvTgFJ*](https://youtu.be/ALOx6Tkwx40?si=VPDJomPGlOmvTgFJ)

**3 міндет. Өңірлік БАҚ қызметкерлері мен мемлекеттік мекемелердің баспасөз хатшылары үшін 3 оқыту шарасын ұйымдастыру**.

Облыстағы БАҚ қызметкерлері мен мемлекеттік мекемелердің баспасөз хатшыларына «шеберлік сағаты» ұйымдастырылды. БАҚ саласында кемі 15 жылдық тәжірибесі бар білікті мамандарды тарту арқылы өткізілді. «Ақпарат саласының үздігі» деген атағы бар азаматтар жергілікті кадрлерге «буллинг», «кибербуллинг», «журналистика этикасы» және «жаңа медиа мен коммуникация» тақырыбында дәріс оқыды. Жиынға қатысқан БАҚ және МЕДИА өкілдері жаңа ақпаратпен танысып, тың деректерді меңгерді.

**Жобаның жүзеге асқан уақыты:** сәуір – қараша айы 2023 жыл.

**Қатысушылар саны:** 53 адам

**Жоба жүзеге асқан аймақ:** Ақтау қаласы, «Қ.Сыдыиқов атындағы облыстық әмбебап кітапхана».

Маңғыстау облысында осы БАҚ саласында 15 жылдан аса қызмет етіп, түрлі кәсіби деңгейге жеткен білікті, тәжірибелі мамандар бар. Осы жағдайды ескере отырып, «Ақпарат саласының үздігі» атағы бар қос спикерді және кәсіби медиа-тренерды шақырдық. Олар «буллинг», «кибербуллинг», «журналистика этикасы» және «жаңа медиа мен коммуникация» тақырыбына сай әзірлеген ақпараттарын ұсынды. «Шеберлік сағатына» Ақтау мен Жаңаөзен қаласынан, Мұнайлы, Қарақия, Бейнеу және Маңғыстау ауданынан барлығы 53 маман қатысты. Таңнан кешке дейін жалғасқан жиын барысында бааларға көрсетілетін қысым түрлері, ақпаратты жариялаудағы этиканың маңыздығы және заманауи коммуникация мүмкіндіктері төңірегінде мәліметтермен танысып, жаңа жұмыс істеудің тың тәсілдерін меңгерді.

Анар Шамшадинова – «Ақпарат саласының үздігі», ҚР Журналистер Одағының мүшесі

Тақырып: Буллинг және кибербуллинг

Алтынгүл Меңдіхан – ҚР Журналистер Одағының мүшесі, медиа-тренер

Тақырып: Журналистика этикасы

Лаура Тындырғанова – «Ақпарат саласының үздігі», ҚР Журналистер Одағының мүшесі

Тақырып: Жаңа медиа мен коммуникация

Сілтемесі: [*https://mangystaumedia.kz/kk/zhanalyktar/mangystau-zhanalyktary/%C2%ABinfodemiya\_%E2%80%93\_pandemiyadan\_da\_kauipti%C2%BB:\_aktauda\_bak\_kizmetkerlerine\_arnalgan\_sheberlik\_sagati\_otti*](https://mangystaumedia.kz/kk/zhanalyktar/mangystau-zhanalyktary/%C2%ABinfodemiya_%E2%80%93_pandemiyadan_da_kauipti%C2%BB%3A_aktauda_bak_kizmetkerlerine_arnalgan_sheberlik_sagati_otti)

[*https://www.youtube.com/watch?v=EPjnj9M9EJ0*](https://www.youtube.com/watch?v=EPjnj9M9EJ0)

**4 міндет. Өңірлік БАҚ қызметкерлері мен мемлекеттік мекемелердің баспасөз хатшылары арасында өзара қарым-қатынасты нығайту және ынталандыру тетіктерін қалыптастыру бойынша іс-шараларды ұйымдастыру**.

Аймақтағы БАҚ өкілдері арасында саламатты өмір салтын насихаттау бағытында спорттық сайыстар өткізілді. Бұл бағытта шаралар екі күнге созылды. Алдымен ерлер арасында шағын футболдан облыстық жарыс өткізілді. Содан соң әйелдер арасында волейболдан облыстық деңгейдегі турнир ұйымдастырылды.

**Жобаның жүзеге асқан уақыты:** шілде – тамыз айы 2023 жыл.

**Қатысушылар саны:** 60 адам

**Жоба жүзеге асқан аймақ:** Ақтау қаласы, 12 ш/а «Жас Қанат» с/к және «Т.Жолдыбаев ат.дзюдо орталығы» ғимараты

Биыл алғаш рет Маңғыстауда жергілікті БАҚ қызметкерлері арасында облыстық «БАҚ КУБОГІ» турнирі өткізілді. Алдымен ерлер арасында шағын футболдан, кейін әйелдер арасында волейболдан өткізілді. Футболдан өткен жарысқа бастапқыда 6 өтінім түсті. Алайда, ережеге сай келмегендіктен кейбір командалар жарысқа қатыстырылмады. Ал облыстық баспасөз қызметіндегі хатшылардан құралған құрамалар өз еркімен қатысудан бас тартты. Ал КТК телеарнасы мен «Қоғамдық коммуникациялар орталығы» мамандары «Маңғыстау-Медиа МИКС» құрамасына еніп, сайысқа қатысты. Футзал бойынша қатысушы команда аз болуына байланысты ойын «бірімен бірі» жүйесіне сай өткізілді. Яғни, әр команда өзара кездесіп, ұпайды сарапқа салды. Жеңіске 3 ұпай, тең түссе – 1 ұпай, ал жеңілсе ешқандай ұпай берілмеді. Сонымен қатар, паркетке шыққан ойыншылар арасында турнир барысында ерекше көзге түскендер арнайы аталымдар бойынша марапталды. Мәселен, «үздік қақапашы», «үздік қорғаушы», «үздік шабуылшы» және «үздік ойыншы» аталымдары бойынша жігіттер қосымша статуэткалар алды.

Қыз-келіншектер арасында өткен волейболдан турнир осы «бірімен бірі» жүйесінде өрбіді. Әр құраманың қыздары өзара партиялар өткізді. Бұл жерде ойынға уақыт бойынша шектеу жоқ. Жеңісті әр партияда 25 ұпайды алғашқы болып еншілеген құрама алады. Жеңімпаз – 3 ұпай, тең нәтиже – 1 ұпай, ал жеңіліс ешқандай ұпайсыз аяқталды.

Бұл спорттық сайыстар әдетте қызмет барысында жүрген әріптестердің ауызбірілігін нығайтуға, БАҚ қызметкерлері арасында саламатты өмір салтын насихаттауға бағытталған. Екі күндік сайыстың нәтижесі өте жақсы деуге толық негіз бар.

Сілтемесі: [*https://mangystaumedia.kz/kk/kogam/sport/bak\_okilderi\_arasindagi\_turnir:\_%22mangistau\_media%22\_kuramasi\_chempion\_atandi*](https://mangystaumedia.kz/kk/kogam/sport/bak_okilderi_arasindagi_turnir%3A_%22mangistau_media%22_kuramasi_chempion_atandi)

[*https://www.facebook.com/cok.mangystau/posts/pfbid02vrE7XW7SroRxRh8vvNKxxxTxXDQZ9z5ZB24zAsN8ipA9eEs3YPu9mtwuGRxtJHeGl?locale=ru\_RU*](https://www.facebook.com/cok.mangystau/posts/pfbid02vrE7XW7SroRxRh8vvNKxxxTxXDQZ9z5ZB24zAsN8ipA9eEs3YPu9mtwuGRxtJHeGl?locale=ru_RU)

**5 міндет. «Мемлекеттік органдардың БАҚ өкілдерімен өзара іс-қимылы» жобасы бойынша қорытынды кездесу. Жыл бойы жан-жақты қолдау көрсеткен жергілікті БАҚ қызметкерлерін салтанатты марапаттау рәсімі.**

Бастапқыда бұл жоба «Сайын Шапағатов атындағы арнайы сыйлық» ретінде өткізу жоспарланды. Алайда, уақыттың тығызды мен мүмкіндіктің болмауына байланысты «форматын» ауыстыру жөнінде шешім қабылданды. Бұл туралы тапсырыс беруші орган, яғни Маңғыстау облыстық ішкі саясат басқармасымен мақұлданды.

**Жобаның жүзеге асқан уақыты:** қазан – желтоқсан айы 2023 жыл.

**Қатысушылар саны:** 45 адам

**Жоба жүзеге асқан аймақ:** Ақтау қаласы, «Холидэй Ин» қонақ үйі, 0-қабат

Бұл «мемлекеттік органдардың БАҚ өкілдерімен өзара іс-қимылы» жобасының қорытынды шарасы. Жиын ресми кздесу форматында өткізілді. Оған Маңғыстау облысы әкімнің орынбасары – Есбергенова Звира Түгелқызы, Маңғыстау облыстық ішкі саясат басқрамасының басшысы – Қуанышбеков Батырхан шақыртылды. Сонымен қатар, жыл басынан бері «Жағымды жаңалық» қоғамдық қоры тарапынан ұйымдастырылған шараларға жан-жақты қолдау көрсеткен мамандар шақыртылды. Олардың арасында облыстық «Маңғыстау» телеарнасының директоры – Әнуарбек Қосымұлы, «Маңғыстау медиа» ЖШС директоры – Гүлмира Әйткенқызы, «Ақапарат саласының үздігі» - Анар Шамшадинова, Гүлайым Дәуітбай, Лаура Тындыранова да бар. Аймақтағы БАҚ пен МЕДИА саласындағы ұйымдардың басшылары мен қызметкерлері шақыртыды.

Ресми жиын барысында «Жағымды жаңалық» қоғамдық қоры атқарған іс-шаралар туралы есеп берілді. Билік өкілдері облыстағы БАҚ саласының жалпы ахуалы туралы баяндап, алдағы жоспарларымен бөлісті. Ресми кездесу барысында шақыртылған меймандарға «Маңғыстау облысындағы БАҚ саласының дамуына қосқан үлесі үшін» мәтініндегі арнайы Алғыс хат табысталды.

**Сілтемесі**: <https://cloud.mail.ru/public/xZPz/TM88bUHFr>

**1) әлеуметтік жобаның, әлеуметтік бағдарламаның мақсатына қол жеткізу және алынған нәтижелер:** Маңғыстау облысындағы БАҚ өкілдерінің біліктілігін арттыру және мемлекеттік органдардың БАҚ өкілдерімен өзара іс-қимылы жетілдіру.

**2) мақсатқа жету (фактілерді сипаттау және мақсатқа жету туралы дәлелдерді көрсету):** Жобамыздың инновациялық бағдарламасы ретінде «Республикалық медиа орталықта тағылымдамадан өту» іс-шарасын айтуға болады. Белгіленген 10 маман «Қазақстан», «Хабар24» телеарналары, «Егемен Қазақстан» ЖШС, «Қазақ радиолары» ЖШС, ҚР Үкімет үйі баспасөз орталығы сында ұйымдарда таылымдамадан өтті. 5 күн ішінде қызмет қылып, берілген міндеттерді мүлтіксіз орындады. Жобамыздың сүйіншісі әрі жағымды жаңалығы – Еркін Жаңғабыл есімді қатысушымыз Республикалық «ХАБАР» телеарнасына қызметке шақырту алды. Бұл өзінің тікелей істер әрі кәсіби маман ретіндегі еңбегі деп білеміз. Жаңа жылда (қаңтар айында) Еркін Жаңғабыл отбасымен бірге Астана қаласына көшуді жоспарлап отыр.

Ал аймақта өткізілген семинар-тренингтер, шеберлік сағаттары жергілікті мамандардың жаңа тақырыптарды мегеріп, тың әдістерді үйренуге жол ашты. Олай дейтін себебіміз – қатысушылардың кейбірі «буллинг, этика, масс медиа» тақырыптары бойынша ешқандай ақпараты болмады. Сонымен өатар, іс-шара өткізілген жер «нетворкинг» алаңы деуге болады. Өйткені, тек дәріс тыңдап қана қоймай, өзара пікір алмасып, тәжірибе бөлісуге мүмкіндіктері болды.

Тағы бір ерекше айта кету керек, жоба аясында өткізілген спорттық сайыстар. Өйткені, осыған дейін жыл арнайы «БАҚ КУБОГІ» өткізілмеген. Әдетте тек «БАҚ қызметкерлерінің кәсіби мерекесі қарсаңында» түрлі спорттық іс-шаралар ұйымдастырылатын болған. Міне, биыл алғаш рет гранттық жоба аясында ауқымды спорттық сайыс өткізілді. Ерлерге футзалдан, әйелдерге волейболдан. Соған арнайы медальдар мен кубоктар әзірленіп, жеңімпаздарға табысталды. Грантта көрсетілген спорттық жарыстың нәтижесінде футзалдан «БАҚ құрамасы» жасақталды.

**3) жоспарланған нәтижелердің алынған нәтижелерге сәйкестігі, сондай-ақ жоспардан ауытқулардың негіздемесі, егер бар болса:**

 **4) әлеуметтік жобаның, әлеуметтік бағдарламаның аяқталуы және/немесе іске асырылуы барысында болған әлеуметтік және басқа да өзгерістерді өлшеу** «Республикалық медиа орталықтағы тағылымдама» жобасы. Облыс бойынша 10 үздік эссе авторы анықталды. Олар өздерінің қалауынша Елодадағы медиа ұйымдарға жолдама алды. Айта кету керек, жоба жеңімпаздары осыған дейінгі еңбек жолында ірі Республикалық медиа орталықта қызмет етпеген. Тіпті, «ҚазМедиа» ғимаратына алғаш аяқ басқандар болды. Сондай-ақ, кіл мықтылар жиналған жердегі бәсекелестіктің де өте жоғары екенін сезінді. Тәжірибелі мамандардың жанында жүру арқылы өздері де көп ақпаратты бойына сіңіріп алғаны хақ. Ең басты жетістік – тағылымдама жеңімпаздарының бірі Еркін Жаңғабыл Республикалық «ХАБАР» телеарнасына қызметкер шақыртылды.

Ал мемлекеттік және квазимемлекеттік секторда қызмет ететін баспасөз хатшылары, жұртшылықпен байланыс бөлімінің мамандары «буллинг, кибербуллинг» туралы білмейтін болып шықты. Сонымен қатар, бүгін таңда әлеуметтік желіде пабликтер жұмысы қарқынды. Алайда, оның авторлары «этика» мәселесіне аса мән бермейді. Әсіресе қоғамда қызу талқыланып жатқан жағдайларға байланысты еш шектеусіз, саралаусыз ақпарат жариялап жатады. Біздің семинар-тренинг, шеберлік сағаты аясында осы олқылықтың орны толды. Қатысушылар жаңа тақырыптарды меңгерді.

**2. Әлеуметтік жобаға, әлеуметтік бағдарламаға қатысушылар бөлінісінде статистикалық ақпарат:**

|  |
| --- |
| **Гендерлік көрсеткіш** |
| ***Жобаға қатысушылардың саны барлығы*** | ***Ерлер*** | ***Әйелдер*** |
| 246 | 88 | 158 |
| **Социальный статус по категориям** |
| Бүкіл жобаға қатысушылар саны  | Балалар (оның ішінде мүгедек балалар) | Жастар | Мемлекеттік қызметшілер | Бюджеттік ұйым жұмысшылары | Мүгедектер | Жасы үлкен адамдар (50 жастан және одан жоғары), оның ішінде: | Бүкіл жобаға қатысушылар саны  | *Оның ішнде*  |
| Жұмыссыздар | Қоғамдық ұйымдардың өкілдері | Бизнес-сектор өкілдері | Басқа санаттар |
| 246 | - | 173 | 15 | 18 | - | 5 |  |  | 12 | - | 28 |
| **возрастной показатель:** |
| Жобаға қатысушылардың саны барлығы | 13-16 жас | 17-22 жас | 23-27 жас | 28-32 жас | 33-45 жас | 46-58 жас | 59 жас және жоғары |
| 246 | - | 8 | 73 | 92 | 41 | 32 | - |

**3. Жоба нәтижелері:**

**1) көрсетілген нысаналы топтар жобаны іске асыру барысында алған нақты нәтижелер (сандық көрсеткіштерді көрсете отырып, сапалық көрсеткіштерді сипаттай отырып):** Алғаш рет жергілікті 10 маман Республикалық медиа орталықта тағылымдамдан өтті. Бұл олардың кәсіби шыңдалуына үлкен мүмкндік берді. 10 адамның бірі Астана қаласындағы «Хабар» телеарнасына қызметкер шақырту алды.

**2) жобаның іске асыру барысында шешілетін проблемаға ұзақ мерзімді әсері (жобадан туындаған қандай да бір саладағы болжамды оң / теріс өзгерістердің негіздемесі):** Бұл гранттық жобаның арқасында Маңғыстаудың жас тілшілері Астана қаласындағы ірі медиа орталықтарда тағылымдамадан өтуге мүмкіндік алды. Аймақта бейресми «жас журналистер» қауымдастығы құрылды деуге болады. Ал «шеберлік сағатында» дәріс оқыған ҚР Журналистер Одағының мүшесі, «Ақпарат саласының үздігі» секілді атағы бар мамандар, өздеін жаңа қырынан көрді.Яғни, ең жолында тәжірибесіменбөлісіп «медиа тренер» деген статусқа қол жеткізді. Бұл осы мамандардың алдағы жылдары да өз білімдерімен бөлісуге мол мүмкіндік береді.

**3) іске асырылған жобаның әлеуметтік-экономикалық әсері:** Ең әуелі бұл мемлекеттік саясатты жүзеге асыруға ықпал етеді. Ақпараттық ашықтығы, материалдың жан-жақтылығы үнемі өзекті. Маңғыстау облысының ерекше мінезін ескере отырсақ, жергілікті кадрлердің білімді, білікті болуы өте маңызды. Сонымен қатар, жан-жақы жаза алатын, ақпараттың апайтөсі болатын қызметкерлер жоғары жалақысы бар жұмысқа орналасуы мүмкін. Бұл әр маманның жеке әлеуметтік жағдайын жақсартуға мүмкіндік береді.